L'Oficina del Parlament Europeu organitza un nou "Europa After Work" | Col·legi de Periodistes de Catalunya
Inici / Actualitat / L'Oficina del Parlament Europeu organitza un nou "Europa After Work"
Laia Forès i Jordi Solé debatran sobre els principals reptes de l'agenda política europea el pròxim dijous 6 d'abril a les 19:30h al Teatreu.
La membre de la junta i corresponsal a Brussel·les pel diari ARA i Telecinco, Laia Forès, i l'eurodiputat Jordi Solé participaran en el cicle de diàlegs "Europa After Work". L'acte està organitzat per l'Oficina del Parlament Europeu a Barcelona amb la col·laboració de la plataforma d'estudiants universitaris Deba-t.org. La trobada tindrà lloc el pròxim dijous 6 d'abril a les 19:30h al Teatreneu del barri de Gràcia.
"Europa After Work" vol ser un espai de debat i reflexió, especialment adreçat a estudiants universitaris, joves professionals, politòlegs, periodistes, bloguers i professors. La dinàmica d'aquests diàlegs consisteix en la conversació entre un/a moderador/a i dos ponents, els quals es posen de manifest els principals reptes de l'agenda política europea. Tot seguit, els assistents poden participar activament dirigint les seves preguntes als ponents.
Els assistents tindran un tiquet que podrà bescanviar per una consumició (refresc, cervesa o copa de vi) durant l’Europa After Work. Les places són limitades fins a omplir aforament i és necessari omplir el següent formulari.
Lloc: Teatreneu (C/ Terol núm. 26, Barcelona)